**IBILBIDE AKADEMIKOAREN IRUZKINA**

Nire ibilbide akademikoa txiki-txikia nintzenean hasi zen Haur Hezkuntzan, gurasoek lanera joan behar zutela eta. Urte bat nuenean, haurtzaindegi batean hasi zen nire ibilbidea eta bertan nire adineko beste ikaskideekin jolasean igarotzen nituen egunak. Ez ditut klase egunak gogoratzen txikiegia nintzelako, baina, dena euskaraz egiten genuela jakin badakit.

Debako haurtzaindegitik Luzaro ikastetxeko (Deba) haur eskolara pasa nintzen eta bertan lau urte bete nituen arte egon nintzen. Ez dut asko gogoratzen oroimen txarra daukadalako, baina, hogeiko bi klase ginela badakit argazkietan ikusi dudalako. Gimnasiako klaseak ere gogoratzen ditut, klase guztiak koltxonetaz betetzen zituzten eta han ibiltzen ginen gora eta behera. Klaseak euskaraz izaten ziren eta lurrean esertzen ginen edo zortzi pertsonako mahaietan klaseak aurrera eramateko. Haur-eskolan sartu ginen lehen egunetan “ohitze egunak” egiten ziren haurrak klaseetara ohitzen joateko eta beste haurrak ezagutzeko, eta egunero bi ordu bakarrik igarotzen genituen bertan. Ohitu ondoren, ordutegi normala errespetatzen zen, hau da, 9.30etatik arratsaldeko laurak arte.

Haur Hezkuntzatik, Luzaro ikastetxeko (Deba) Lehen Hezkuntzara pasa nintzen. Klaseak hemen ere bi hogeiko ziren Deban gure adineko neska-mutil gutxi baitzegoen. Irakasle tutorea zen klase guztiak ematen zituena gorputz hezkuntza eta ingelera ezik eta tutorea etapa bakoitzean aldatzen zen, hau da, lehenengo eta bigarren mailan bat, hiru eta lau mailatan beste bat eta bost eta sei mailan beste bat. Klaseak bakoitza bere mahaian eserita ematen genituen eta hiru ordu-laurdeneko eta ordubeteko klaseak izaten ziren. Goizeko 9.30etan sartzen ginen, 11etatik 11.30etara jolas-ordua geneukan, gero ordubeteko klasea eta bazkaltzera, ordubietan berriro klasera sartu eta laurak arte. Klaseak teoriko eta praktikoak izaten ziren, irakasleak teoria azaldu eta gero ariketak egiten genituen. Lehen Hezkuntzan idazten, zenbatzen, ariketa matematiko sinpleak egiten eta kultura minimo bat irakasten ziguten. Azterketak noizbehinka egiten genituen, gehienbat hirugarren etapako bost eta seigarren mailatan 11-12 urterekin. Lehenengo bi etapetan (7-10urtera) irakurtzen, idazten (gauza basikoak) ikasi genituen eta etxeko lanekin hasi ginen etapa honetan. Seigarren eta bosgarren mailan, berriz, matematikei garrantzi handia ematen zion nire tutoreak eta astero egun bateko arratsalde oso bat problemak egiten egoten ginen. Problema horiek gaizki egiten zituenak hurrengo eguneko jolas-orduan bueltatu behar zuen klasera problema horiek ongi bukatzera. Ingurune ere asko ikasten genuen, galdera multzo bat ematen ziguten ikasteko, eta adostutako egun batean klasean irakasleak bakoitzari ahozko galdera bat egiten zion, eta gaizki erantzuten zutenei negatiboa jartzen zitzaien. Gainontzean ez dut ezer berezirik oroitzen, klaseak normalak ziren, euskaraz teoria eta praktika zatikatuz.

Lehen Hezkuntzan dena gainditu eta Mendata institutuan (Deba) Derrigorrezko Bigarren Hezkuntza egin nuen. Hemen ere 20ko bi talde ginen baina bazegoen laguntzako klaseetara joaten zen talde bat ere eta hauei euskara, ingelera eta matematika era errazagoan irakasten zitzaien. Klaseak euskaraz ematen genituen, eta Lehen Hezkuntzan ez bezala irakasgai bakoitzarentzat irakasle bat geneukan gure tutoreaz gain (notak eta tutoretza klaseak ematen zizkigun irakaslea). Klaseak irakasle bakoitzak bere erara ematen zituen. Gehiengoak teoria ematen zuen (liburutik) edota arbelean eskema egiten zuten guk kopiatzeko, ariketak ere egiten genituen. Kurtso guztietan irakasgai berdintsuak izaten genituen (matematikak, ingelera, euskara, gaztelania, natur,gizarte…), baina, lehenengo bi mailetan aukeratzeko erlijio edo etika izaten genuen eta denek erlijioa hartzen genuen klasean ezer egiten ez zelako, eta baita musika eta platika ere. Derrigorrezko Bigarren Hezkuntzaren bigarren etapan (3-4 mailak) gure etorkizunerako espezializazio minimo bat eskatzen ziguten eta horretarako lau irakasgai genituen aukerako moduan gero batxilerrean espezializazio horrekin jarraitzeko, nik DBH zientifiko eta humanistikorako bi bideak zabaldu nituen ez nekielako zer ikasi behar nuen, beraz, fisika-kimika, latin, biologia eta informatika aukeratu nituen. Aukerako klase horietan pertsona gutxiago ginen denok ez genuelako berdina aukeratu eta gehienbat gu ondo prestatzen saiatzen ziren gero batxilerrean erraztasuna izateko. DBHko ingeleseko irakaslea, biologiako irakaslea eta fisika eta kimikakoa oso irakasle zorrotzak ziren, oso gaizki pasatzen genuen azterketa egunetan, baina gero zorroztasun hori batxilerrean eskertu egin genuen.

Debako ikastetxe guztietatik pasa ondoren, Batxilerra egitera Elgoibarko Arreiturre Institutura joan nintzen Deban ez dagoelako batxilerrik. Giza eta Gizarte zientzien batxilergoa egin nuen eta bi urtetan zatitzen zen (lehenengo maila eta bigarrena). Ikasleak Elgoibar, Mendaro, Deba eta Soraluzekoak ginen. Goizeko 8retan sartzen ginen eta 14.10 atera (Debakoak trenera heltzeko prestatuta zegoen). Lehenengo mailan matematikak, latina, ekonomia eta informatika aukeratu nituen (gehienbat DBHkoari jarraituz). Bigarren mailan ere bide horri jarraitu nion eta latina, matematikak eta geografia aukeratu nituen. Irakasgai bakoitzeko irakasle bat geneukan eta bakoitzak DBHn bezala bere era zeukan klasea emateko, baina, DBHrekin desberdinduz, Batxilerrean irakasgai askotan apunteak hartu behar genituen irakasleak fitxa edo teoria orririk ematen ez zigulako. DBH bezala klaseak bakoitzak bere lekuan eserita ematen genituen, baina irakaslearen mahaia koska moduko batean zegoen kokatuta klase guztia hobeto ikusteko. Batxilerrean ere azterketa astea genuen baina egunean azterketa bat izan beharrean bi genituen eta klaseak ez ziren mantentzen Derrigorrezko Bigarren Hezkuntzan bezala, azterketak egin eta etxera itzultzen ginen. Etapa honetan ere dena euskaraz eman genuen. Batxilerreko nota eskuratzeko azterketak hartzen ziren kontuan eta baita lanak eta klaseko partizipazioa eta jarrera. Irakasgai bakoitzean guzti horrek ehuneko bat zeukan eta eragiketak egin eta nota media bat irteten zen, eta media orokorra ateratzeko media guztien media egiten zen. Nota hori gainditu eta batxilerreko titulua eskuratzen da, baina unibertsitatean sartu ahal izateko selektibitatea gainditu beharra geneukan. Hortaz, kurtso amaieran klase bereziak izaten genituen selektibitatea prestatzeko (egin behar genituen irakasgaienak bakarrik). Horrela, selektibitateko nota eta batxilerreko mediarekin beste media bat irteten zitzaigun eta horren arabera karrera baten edo bestean sartu ahal ginen.

Elgoibarren amaitu eta Haur Hezkuntza ikasi nahi nuela eta Donostiara pasa naiz ikastera, Haur Hezkuntzako lehenengo mailan nago. Goizeko taldean nago, 31.taldea, euskaraz. Klasean 65 pertsona gara baina praktiketan bitan zatitzen gaituzte. Klaseak Batxilerrarekin konparatuz zeharo ezberdinak dira. Goizean sartu eta eguardian irteten gara, eta astearte eta ostegunetan arratsaldean, eta kurtsoa bi lauhilekotan banatzen da aurreko etapa guztietan ez bezala. Apunteak moodle izeneko plataforman jartzen dizkigute guk inprimatu eta klasea jarraitu ahal izateko. Askotan bideoak, ordenagailua (power pointa, prezi…) erabiltzen dituzte gauzak azaltzeko eta irakasle batzuek mikrofonoa ere hobeto entzun ahal izateko. Irakasgai bakoitzean batxilergoan bezala hainbat atalei portzentaiak eman eta horren arabera irteten dira notak. Gero hauek GAUR en argitaratzen dituzte eta mezu bat heltzen zaigu mugikorrera nota horiek ikusi ahal izateko. Suspenditutakoak uztail edo ekainerako geratzen zaizkigu. Unibertsitatean irakasleak ez dira kurtso osokoak, lau hilabetekoak baizik, irakasgaiak ere ezberdinak baitira.